27 May Coronavirus: os autonomos pueden demandar una prestazión extraordinaria por ature d’autividat
#000007
Os autonomos con l'autividat suspendita por o RD 483/2020 de 14 de marzo pueden demandar una prestazión extraordinaria por aturada d'autividat á causa d'o coronavirus. Tamién pueden demandar-ne os que en o mes zaguero aigan viesto menguata ra suya fauturazión en á o menos un 75% con respeuto á ra meya d'os zaguers 6 meses.
#000008
A os que tiengan negozios turisticos de toda mena lis intresará de seguras saper que bi ha una línia de finanziazión de l’Instituto de Crédito Oficial en buenas condizions pa aduyar-los á endurar a crisis económica que ha desatau o coronavirus.
Ye posible otener dica 500.000€ a tornar dica en 4 años (con 1 de mancanza sobre o prenzipal) pa proyeutos d’inversión y nezesidaz chenerals de l’autividat d’autonomos e interpresas tals como lequidez pa gastos corriens, nomimas, pagos a proveyedors, compra de mercanzía, ez.
Ista línia de credito tamién premite alquirir autivos fixos nuevos u de segunda man, veíclos turismos e industrials, adecuazión y reparo d’instalazions y alquisizión d’interpresas.
Pueden benefiziar-sen: transportistas de pasachers (taxis bi encluyitos), otels y atros aloxes, restorans, puestos y servizios de minchar y catering, loguero de veíclos y atros articlos d’ozio, achenzias de viaches y reservas y turoperadors, archius, bibliotecas, museyos, puestos y edificios istoricos y atrás autividaz culturals, parques d’atrazions y temáticos y autividaz recreyativas y d’entretenimiento.
Cal parar cuenta que si ez rezibito y abella aduya de cualsiquier almenistrazión publica ta ro vuestro negozio en as tres zagueras añadas, l’aduya que podez recibir no puede sobrexer, en sumando-la a o ya otenino, a cuantía de 200.000€ (tal ye o teito d’o que en a UE se denominan aduyas “de minimis”).
Pa demandar-las cal endrezar-se a cualsiquiera d'as entidaz finanzieras colaboraderas de l'ICO.
Pueden demandar-sen dica o 31 d'abiento de 2020.
#000010
Esta web no utiliza cookies ni recopila información de quienes la visitan.
Ista web no fa servir cookies ni replega informazión de qui la vesita.
This website does not use cookies or collect information from visitors.
Ce site n'utilise pas de cookies et ne collecte pas d'informations sur ses visiteurs.Aceptar .
#000012